Praefatio. vii 



plenda simt, non nisi temporis decursii aliquo ita multiplicantur, 

 ut supplemento egeas, ideoque facillime ab iis ipsis, qui bota- 

 nices progressus haud negligunt, aptis locis addi interponique 

 possunt. 



Ceterum nihil antiquius habui, quam ut in brevi familiarum 

 descriptione nihil eorum , quae detecta jam descriptaque essent, 

 omitterem, ne iis quidem neglectis, quae dubia viderentur. Nec 

 varietates earundemque discrimina, quoad fieri potuit, commemo- 

 rare praetermisi, in universum id spectans, ut uniuscujusque 

 familiae descriptionem , quantum quidem ad singulas partes atti- 

 nebat, ad summum perfectionis gradum adducerem. Nihil enim 

 justius recentioribus botanicis libris objeceris, quam quod plurimi 

 absunt ab ea, quam jure desideres, perfectione. Qmre diagnoses 

 a recentissimis et probatissimis scriptoribus immutatas mutuavi; 

 synonyma recentiorum diligenter indicavi; praecipuos systematicos 

 libros, in quibus descriptam herbam invenire possis, nec non 

 herbarum imagines, quae exstant, accurate citavi; ubi operae 

 pretium visum est, descriptiones ipse addidi. Libros laudatos, 

 quantum licuit, ipse inspexi et consului. Factis etiam aptis ad 

 generum specierumque naturam subdivisionibus et subsumtionibus 

 secundum convenientes quasdam et certas herbarum rationes id 

 studui assequi, ut molestissimas earundem diagnoseon repetitiones 

 et ambages vitarem. Qua ratione non solum ad inveniendas 

 et defmiendas singulas herbas multum adjumenti attulisse, sed 

 etiam ad alias res addendas tantum spatii comparasse mihi videor, 

 quantum vulgari ratione per longas nimiasque diagnoses, easdem 

 saepe decies viciesve, ut genera aut ampliora aut arctiora sunt, 

 repetendo, sine fructu absorbetur. 



Ad novos herbarum ordines conslituendos interdum me 

 maxima discrepantia , in praecipuis herbarum partibus obvia, sae- 

 pius vero ipsa regionum ratio commovit, in quibus herbae in- 

 veniuntur. Id, quod altero loco dixi, quam grave sit argu- 

 mentum, nec tamen hucusque satis recte aestimatum, in prospectu, 

 quem addidi, vernaculo accuratius exposui. 



Jam vero reliquum est, ut inceptum meum gratiae favorique 

 eorum commendem, qui pari mecum botanices studio tenentur, 



